Senator AUR, surprins dormind în Parlament: "Eram în poziţia vishuddha chakra, activează conexiuni mintale speciale“.
Un senator AUR a fost surprins dormind în Parlament. S-a întâmplat în prima săptămână de mandat, în timpul unei ședințe. Mircea Dăneasa se apără și spune că era într-o "poziție care activează conexiuni mintale speciale“.
Să fi fost ședința din Parlament prea plictisitoare sau dorința de a "activa conexiuni mintale speciale“ prea arzătoare? Mircea Dăneasa a adormit încă de la primele ședințe la care a participat în Parlament, scrie stirisuceava.net.În plus, în timp ce dormea, masca de protecție era căzută și nu îi acoperea gura și nasul. Totuși, senatorul Aur, în vârstă de 65 de ani, se apără și spune că, de fapt, nu dormea, ci stătea "într-o poziție care activează conexiuni mintale speciale“, numită "vishuddha chakra“, după cum a declarat pentru Adevărul."Eu eram lângă un deputat AUR şi poziţia aia înseamnă presiune pe stern. Asta activează ceea ce în sanscrită se numeşte. Asta activează conexiunile mintale speciale. Poeţii o folosesc pentru inspiraţie, când vor să scrie“, se disculpă Mircea Dăneasa.Dăneasa este senator AUR de Suceava, județ în care AUR a obținut cel mai mare scor al partidului din țară, 14,72% la Senat. El este și sculptor și unul dintre primii practicanți de yoga din România, fiind elevul lui Mario Vasilescu.